Sioned Charles

## Sioned Mary Rees

**Merch Denzil Rees ag Eileen Walters. Efaill i John, a hanner chwaer i Angela a Huwi John.**

## **Straeon**

### **Colli brawd**

Ganed Sioned a John Rees yn fis Ionawr 1993. Roedd y teulu bach yn hapus iawn yn y misoedd cyntaf ond bu trychineb enfawr pan fu i John farw yn sydyn drwy farwolaeth yn y cryd un noson pan oedd Denzil mewn gofal o'r efeilliaid.

Beiodd Denzil Rhydian Samuel am y trychineb am iddo annog Eileen i ddychwelyd i'r gwaith yn rhy fuan ond mewn gwirionedd nid oedd unrhyw un ar fai. Cafodd y teulu oll hi'n anodd iawn dygymod a'r golled am amser maith.

### **Symud i Benrhewl**

Yn 1994 bu'n rhaid i'r teulu adael y Plas, ac ar ôl edrych i weld os byddai modd prynu penderfynodd y ddau rentu fferm Penrhewl gan Delme Jenkins. Ymgartrefodd y teulu ar y fferm a roedd Denzil yn enwedig wrth ei fodd cael dychwelyd i ffermio.

Roedd arian yn dyn ar y teulu a gwelodd Eileen gyfle i wneud ychydig o arian ychwanegol drwy gadw ymwelwyr. Wrth i Denzil ddod i gyfarfod ag Adrian Francis ceisiodd wneud mwy o arian drwy ymuno â chynllun allforio ŵyn i'r cyfandir ond cael ei dwyllo gan Adrian wnaeth Denzil. Roedd Adrian yn gwerthu'r ŵyn er mwyn ei fudd ei hun.

### **Gwahanu ei rhieni**

Pan oedd Sioned dal yn ifanc daeth berthynas Denzil ac Eileen dan bwysau ofnadwy pan gafodd cyfnither Sioned, Gwen, merch ei modryb Gina Walters ei chipio gan ei thad Rod Phillips.

Bu bron i Gina fynd o'i chof a roedd teulu Penrhewl yn gefn mawr iddi. Ond ar ôl gofyn i'r awdurdodau i'w helpu ddod o hyd i Gwen, a methu, penderfynodd Gina fynd allan i Bahrain i chwilio am ei merch. Ymhen rhai wythnosau, fe ddaeth yn ôl i Gwmderi gyda'r babi, ond wnaeth hi ddim cymryd yn hir i Eileen sylweddoli mai nid Gwen oedd hi.

Mewn amser daeth y gwir i'r amlwg fod Gina wedi dwyn y babi o Lundain. Carcharwyd Gina ond roedd mwy o sgil effeithiau i ddod i deulu Penrhewl. Bu Eileen yn poeni yn ofnadwy am les ei chwaer ond nid oedd Denzil eisiau clywed unrhyw beth am y mater, yn gwrthod ymgysylltu â’r sefyllfa ac yn peidio ymuno ag Eileen ar ei ymweliadau i’r carchar.

Cychwynnodd Eileen wneud y tripiau hir i’r carchar gyda Jon Markham, cyfreithiwr Gina a daeth y ddau yn agos iawn - yntau yn cynnig clust parod i wrando ar broblemau priodasol Eileen.

Pan lwyddodd Jon i sicrhau y byddai Gina yn gallu cael ei rhyddhau ar fechnïaeth bu’n rhaid cytuno ar ble y byddai’n aros. Gwrthododd Denzil ddiddanu’r syniad y caiff Gina aros ym Mhenrhewl hyd yn oed wedi i Eileen fygwth symud i Rif 7 at ei chwaer. Cafodd sioc pan dyna yn union ddigwyddodd, yn enwedig pan aeth hi a Sioned gyda hi.

Disgynnodd Denzil i bwl o iselder a chafodd hi’n anodd edrych ar ôl y fferm a’r tŷ ar ben ei hun, ond pellhau wnaeth Eileen wedi cael ei rhyddid, yn canolbwyntio fwyfwy ar achos llys ei chwaer fel ffordd i ffoi o realaeth ei phriodas.

Pan ddaeth achos llys Gina i ben heb ddedfryd o garchar, yn gweld ei chyfnod i ffwrdd o Benrhewl yn dod i ben cusanodd Eileen Jon.

Cafodd Denzil siom pan na ddychwelodd Eileen gartref ar ôl yr achos, yn hytrach aeth hi i Fryste i aros gyda’i chwaer Maureen. Dychwelodd rai wythnosau yn ddiweddarach ac er bod Denzil yn hapus i gael ei deulu yn ôl gydag ef nid oedd pethau’n iawn rhwng y cwpwl.

Wedi gwyliau trychinebus ar gwch gamlas trodd Eileen unwaith eto at Jon a chychwynnodd y ddau berthynas. Er gwaethaf ei gofidion am y sefyllfa cytunodd Gina i adael i’r cwpwl gwrdd yn ei chartref.

Sylweddola Eileen fod ei phriodas ar ben a phenderfynodd ei bod am adael Denzil. Torrodd Denzil ei galon pan adawodd ei wraig a’i blentyn a gadael i fyw hefo Jon i ffwrdd o Gwmderi.

### **Dychwelyd i Gwmderi**

Yn 2007 dychwelodd Eileen a Sioned i Gwmderi yn barhaol yn dilyn marwolaeth Jon Markham. Prynodd y teulu fferm Penrhewl ac wedi degwad a mwy o fyw heb ei thad roedd Sioned wrth ei bodd yng nghwmni Denzil ac Anti Marian, a chafodd ei sbwylio'n rhacs gan y ddau er gwaethaf gwrthwynebiad Eileen.

A hithau yn ei harddegau, datblygodd Sioned yn dipyn o fadam a trodd yn gas wrth iddi fwlio Lois Evans yn Ysgol y Mynach.

### **Chawer gudd**

Daeth newid mawr i Sioned yn 2013 pan daeth un o gyfrinachau ei mam i''r arwyneb.

Roedd Angela Probert wedi cael ei mabwysiadu pan oedd yn blentyn, a phlentyndod digon anhapus gafodd hi. Pan ddaeth ei tad geni Tudur i Gwmderi i chwilio am ei ferch daeth i'r arwyneb mai Eileen oedd ei mam. Cafodd Tudur ac Eileen fabi a'i gilydd tra'n un ar bymtheg oed ac yn yr ysgol. Mynnodd rhieni'r ddau gadw'r cyfan yn gyfrinach a gorfodwyd i Eileen symyd at fodryb dros dro tra'n feichiog.

Ganed y babi trwy cesarean a'i roi i'w fabwysiadau yn syth heb i Tudur nac Eileen gyfarfod y babi na hyd yn oed gael gwybod ei ryw. Cadwodd Tudur ac Eileen yn bell o'u gilydd a wnaeth neb sôn am y babi am flynyddoedd maith.

Dangosodd Tudur lun ysgol o'i ferch a gwyddai Eileen yn syth mai Angela oedd y plentyn, sefyllfa gymleth gan fod Eileen erbyn hynny yn bartner i Jim, cyn wr Angela, a **Sioned** yn gariad i Ed, cyn bartner iddi.

Heb ddewis bu rhaid i Eileen gyfaddef y cyfan wrth Angela. Cwrddod Angela a'i thad am y tro cyntaf yr un wythnos, ac er fod y cyfarfod yn un emosiynol cytunodd Angela i'w weld eto.

Ymbiliodd Eileen ar Angela i gadw'u cyfrinach ond, a hithau'n ysu am deulu go iawn, rhannodd y newyddion â Sioned, ei hanner chwaer. Gwnaeth Eileen ei gorau i egluro wrth Sioned sut y cipwyd Angela oddi wrthi yn dilyn yr enedigaeth, a hithau'n ddim ond un ar bymtheg oed ar y pryd. Cyndyn iawn oedd Sioned i faddau i'w mam am gadw'i chyfrinach cyhyd ond gydag amser ceisiai'r tair dod i arfer â'u perthynas newydd.

### **Colli chwaer**

Yn Rhagfyr 2018 fe ddychwelodd Angela i Gwmderi i gwrdd a'i brawd newydd Huwi John Probert. Doedd Jim na Sioned ddim yn hapus i'w gweld ond meddalodd agwedd Eileen a chynigiodd waith a llety i Angela ym Mhenrhewl am gyfnod dros dro. Fe bwysleisiodd Angela ei bod hi wedi newid a’i bod yn chwilio am faddeuant gan ei theulu a thrigolion y pentref.

Yn dal i deimlo’r golled o’i phlentyn a chwrdd ei brawd bach newydd fe wnaeth Angela herwgipio Huwi John ar ddiwrnod Nadolig. Aeth hi ag ef at fedd Courtney lle ymosododd ar Anita (ar ddamwain) a oedd wedi taro ar ei thraws. Yna, bu i Angela ddringo i do Capel Bethania gyda'r babi cyn i Eifion a Hywel lwyddo i'w gael yn ôl. Cafodd Angela ei harestio ond ei rhyddhau ar fechnïaeth.

Yn ddiweddarach wedi i Sioned gael ei hanafu mewn damwain sgiio yn Ffrainc bu Angela yn gymorth i deulu Penrhewl eto drwy ei gallu i siarad Ffrangeg i’r radd flaenaf. Aeth pethau‘n ddrwg serch hynny rhyngddi hi a'i theulu unwaith eto pan gyhuddodd Ed yn yr ysbyty Angela o ymyrryd gydag offer anadlu Sioned a cheisio ei lladd. Camddealltwriaeth llwyr oedd hwn, ond fe wnaeth pawb ochri gydag Ed.

I dalu'r pwyth yn ôl, cyhuddodd hi yntau o'r un peth a bygwth rhannu fideo o Ed yn cusanu Gaynor i Kelly, partner Ed. Aeth pethauyn drech ar Ed ac yn dilyn cyfnod o dwyllo a bygwth trefnodd Ed i gyfarfod ag Angela yn y coed ger y pentref ble bu iddo'i lladd.

Darganfuwyd ei chorff ar ochr llyn ar dir y Glyndŵr gan Izzy Evans ac Eifion Rowlands. Ymhen wythnos fe gyrhaeddodd yr heddlu i Gwmderi gyda’r newyddion i Eileen am farwolaeth ei merch.

Yn ei hewyllys fe adawodd Angela £18,000 i’w mam, er mwyn cesio talu’n iawn am yr holl draferthion dros y blynyddoedd. Ond nad oedd Eileen yn barod i dderbyn ei harian budr ar ôl dysgu am blacmel Angela i Ed. O fewn dim cyrhaeddodd y newyddion am yr arain glustiau Kelly a oedd mewn dyled o bymtheg mil ar ôl i Ed dynnu eu harain o'r banc.

Mynodd Kelly ei harian hi yn ôl, ac yn y pen draw perswadiodd Sioned iddynt i wneud y peth iawn. Fe symudwyd yr arian i gyfrif Kelly. Mae’n debyg bod euogrwydd Sioned o’i chamdrin tuag at Ed yn 2016 wedi achosi i’w chydbwybod bigo.

### **Dirywiad Sioned**

Yn dilyn marwolaeth ei chwaer, Angela Probert a’i chyn-wr Ed Charles trodd Sioned at gysyr mewn bywyd hedonistaidd. Cychwynodd yfed yn drwm a cysgu o gwmpas er mawr ofid i’w ffrindiau Matthew a DJ. Cychwynodd garwriaeth fer a Dylan Ellis ond pan ddaeth yn amlwg nad oedd ganddo ddiddordeb mewn perthynas ddyfnach trodd Sioned at gyffuriau i lenwi’r bwlch. Cafodd fanylion deliwr lleol gan Ows a cychwynodd dderbyn danfoniadau cyffuriau gan ferch ysgol leol Jamie Fenchurch.

Cychwynodd Sioned ymddwyn yn wyllt ag anghyson, yn gwneud sioe o’i hun yn y Deri a phoeni chryn dipyn ar ei ffrindiau. Cymlethwyd bethau ymhellach pan gysgodd Sioned a Rhys Llywelyn wedi iddo ffraeo a’i bartner Ffion Llywelyn.

Ceisiodd Matthew roi perswad ar Sioned i roi gorau i’r cyffuriau ond cuddiodd hithau ei thabledi mewn potel paracetomol, penderfyniad a byddai’n cael canlyniadau trasig rai dyddie yn ddiweddarach pan gynhaliwyd parti fflat y siop.

Yn y parti dangosodd Sioned gryn ddiddordeb yn Ricky Jones. Ac yntau a cur pen cymerodd rai o'r tabledi paracetomol a welodd yn y fflat heb sylwi ei fod wedi cymeryd cyffuriau. O fewn dim roedd Ricky o dan effaith y cyffur ac ar ben do’r siop. Er waethaf ymdrechion Matthew a Sioned i annog Ricky i ddod yn ôl i mewn i’r fflat disgynnodd oddi ar y to a dioddef anafiadau difrifol.

### **Sioned a DJ**

Yn ystod y cyfnod clo penderfynodd 'DJ' symud i Benrhewl er mwyn parhau i weithio ar y fferm a gadael i Dai a Diane hunan ynysu heb risg. Parhaodd cyfeillgarwch glos DJ a **Sioned Charles** i ddatblygu yn ystod y cyfnod hwn er waetha gobeithion DJ am rywbeth mwy a'i genfigen o gyfeillgarwch Sioned a Rhys Llywelyn.

Un noson, wedi clywed gymaint oedd Sioned yn colli'r sinema penderfynodd DJ droi'r ystafell fyw ym Mhenrhewl i mewn i sinema bersonol. Treuliodd y ddau'r noson gyda'i gilydd ond roedd oblygiadau mwy i'r berthynas pan ofnai Sioned ei bod yn disgwyl. Roedd DJ yn barod i gynnig help ond roedd yn siomedig pan ddaeth y prawf yn ôl yn negyddol.

Roedd siom bellach i DJ pan ddaeth i wybod bod Sioned wedi bod yn cael affêr gyda Dylan Ellis yn ystod y cyfnod clo.

Cyfaddefodd DJ ei deimladau at Sioned ond roedd yn ofni na fyddai hi yn teimlo yr un peth. Daeth sioc i DJ pan wedai Sioned ei bod hi eisiau rhoi cynnig ar bethau a dod yn gwpl. Cadwodd y ddau eu perthynas yn gyfrinach am gyfnod ond o fewn dim daeth y pentref oll i wybod am y cwpl annisgwyl.

### **Triongl Serch DJ**

Yn 2021 roedd perthynas 'DJ' a **Sioned** yn mynd o nerth i nerth er bod DJ yn cael ei hun yn cwestiynu yn aml os oedd teimladau Sioned tuag ato yn wir. Er mawr sioc iddo gofynnodd hithau iddo os byddai'n ei briodi. Derbyniodd DJ y cynnig ond trodd y diwrnod llon yn drasiedi pan gafodd DJ ei daro gan gar Aled Richards.

Rhythwyd DJ i'r ysbyty a gwnaeth wellhad llawn ond manteisiodd ef a Sioned ar y cyfle i gael swm sylweddol o arian allan o Dylan Ellis er mwyn cadw'r gwir am y digwyddiad rhag yr heddlu.

Wedi clywed fod DJ wedi'i anafu dychwelodd Non Mererid Evans i'r pentref. Datgelwyd ei bod wedi bod mewn cysylltiad cysgon gyda Kath Jones ers gadael Cwmderi er mawn siom i Mark oedd yn anfodlon maddau iddi am ei thwyll. Trodd y berthynas rhwng Mark a'i fam yn un ffyrnig, yntau eisoes heb faddau i Kath am guddio llythyrau gan Debbie rhagddo. Wedi iddo daflu ffon ati yn ei dymer penderfynodd Kath adael Maes y Deri am gyfnod.

Gobaith Non oedd ailgynnau tan ar hen aelwyd gyda DJ ond cafodd ei siomi i ddarganfod ei fod wedi dyweddïo a Sioned. Er iddi gynnig ei llongyfarchiadau i'r cwpwl roedd Eileen yn ddrwgdybus o'r berthynas rhwng DJ a Non. Er mwyn lleihau'r amheuon honnai Non ei bod hi eisoes mewn perthynas gyda dyn o'r enw Len.

Er mwyn cael perswâd ar Mark i adael iddi aros yn Faes y Deri honnodd Non fod ei 'chariad' Len yn ei thrin yn wael a'i bod yn teimlo dan fygythiad ganddo. Ildiodd Mark a gadael iddi aros yng Nghwmderi unwaith eto ond cafodd ei siomi pan ddaeth Len i chwilio am Non a datgelwyd mai celwydd oedd y berthynas. Ffrind i Non o'r chapel oedd Len oedd wedi ei adnabod ers ei phlentyndod ac nid oedd unrhyw awgrym o drais na rhamant rhwng y ddau. Yn ddig ei bod wedi ceisio ei dwyllo unwaith eto gofynnodd Mark iddi adael.

O fewn dyddiau dychwelodd Non ond ildiodd Mark a gadel iddi aros. Cychwynnodd Non ddysgu gwersi Sbaeneg ar gyfer yr Antur er mwyn cyfiawnhau aros yn yr ardal a throdd Non ei golygon ar DJ unwaith eto. Llwyddodd i'w hudo i Fryntirion am sgwrs. Cyfaddefodd Non ei theimladau tuag ato a bu i'r ddau gysgu hefo'i gilydd, y tro cyntaf iddi gysgu hefo unrhyw un yn ôl ei honiadau.

Er waethaf honiadau DJ mai digwyddiad un tro oedd y cyfan â'i fod ddim am orffen pethau hefo Sioned, o fewn dim roedd ef a Non wrthi eto. Doedd y cwpl ddim yn llwyddiannus iawn yn cuddio eu perthynas a daeth Mark i wybod y gwir o fewn dim. Cytunodd i gadw'r cyfan yn gyfrinach ond mynnai fod DJ yn gwneud penderfyniad.

Wrth i'r briodas nesáu rhoddodd Non wltimatwm i DJ. Ni alla'i aros yng Nghwmderi a gwylio ei chariad yn priodi rhywun arall felly byddai hi yn gadael cyn y diwrnod mawr. Paciodd DJ ei fag yn barod i fynd tra roedd Sioned ag Eileen wedi mynd i'r sba am y diwrnod, ond wedi sgwrs gyda Matthew, oedd wedi dod i wybod am y berthynas ar y noson stag penderfynodd DJ na allai adael wedi'r cyfan.

Ar ddiwrnod y briodas daeth Non i adael llythyr i DJ ym Mryntirion, yn gadael iddo wybod ei bod am adael y wlad. Daliodd DJ hi yn y tŷ ac wedi sgwrs fer rhwng y ddau roedd y cyfan yn ddigon i roi traed oer iddo am y briodas. Cyrhaedded DJ i benderfyniad mawr ynglŷn â'i ddyfodol ac aeth i rannu'r newyddion a Sioned a oedd yn aros am ei ddarpar ŵr y tu allan i'r capel, yn barod am ei diwrnod mawr. Torrodd ei chalon gan gyhoeddi ei fod ddim yn gallu mynd ymlaen a'r briodas. Aeth yn ei flaen i gyhoeddi ei gariad tuag at Non a chyhoeddi ei bod yn barod i adael y wlad gyda hi a bu i'r cwpwl adael Cwmderi gyda'i gilydd.

Aeth Sioned yn ei blaen i feddwi yn y Deri a chusanu Gerwyn Parri cyn cysgu gyda Rhys Llywelyn. Roedd Sioned yn gandryll i ddod i wybod bod Matthew eisoes yn ymwybodol o berthynas DJ a Non.

## **Gwybodaeth ychwanegol**

Mae yna dair actores wedi portreadu cymeriad Sioned ar y sgrin ers enedigaeth y cymeriad yn 1993. Bu Emily Adkins yn y rhan am y flwyddyn gyntaf cyn i Elan Evans gamu fewn i'r adwy yn 1994. Bu Elan yn portreadu'r cymeriad yn rheolaidd tan nes i Sioned adael Cwmderi gyda Eileen yn 1996. Wedi hyny bu'r cymeriad yn ymddangos yn achlysurol tan i'r teulu ddychwelyd i Gwmderi yn barhaol yn 2007. Wedi blwyddyn cymerodd Emily Tucker drosodd yn y rhan.